ai gaa il A aus 


HUKUMU YA MWANAMUME MZINIFU 
MWENYE MKE MWEMA NA WATOTO. 


SWALI: 


Ipi hukumu ya mwanamume anaefanya uzinifu haliyakua 
ana mke mwema aliyetulia nyumbani na watoto? 


JAWABU: 


Ikiwa itadhibiti kuwa mwanamume nimzinifu kwakukiri 
mwenyewe au kwa kukushuhudiwa na mashahidi wanne 
waadilifu kuwa amefanya uzinifu na wameona au akakiri 
mwenyewe kuwa amefanya kitendo hicho kichafu basi 
hukumu ya kisheria kwa mwanamume kama huyu 
nikama ifuatavyo: 


1-Ikiwa kuna mahakama ya kiislam na dola ya kiislam 
basi hukumu yake nikupigwa mawe mpaka kufa. 


2-Ikiwa hakuna dola ya kiislam mfano kama sisi tunavyo 
ishi katika nchi hizi za kikafiri basi mwanamke 


anatakiwa afanye yafuatayo: 


(A)-Amkalishe chini mume wake kisha ampe nasaha na 
mawaidha amkhofishe na Adhabu za moto kwasababu 
anafanya madhambi miongoni mwa madhambi 
makubwa, huenda akatubiya na akajutia aliokuwa 
anafanya, na akaacha hiyo dhambi anayo ifanya ya 
UZINIFU. 


(B)-Ikiwa hakuacha zinaa basi mwanamke anatakiwa 
aombe talaka haraka iwezekanavyo kwani hajui huyo 
mzinifu au hawara au kiruka njia anaefanya machafu na 
huyu mwanamume, ana afya gani! 


Kwasababu kuna maradhi mengi na kuachana na mzinifu 
nikulinda afya njema ya yule mwanamke ambae mume 
wake nimzinifu kutokana na Maambukizi, pia 
nikwasababu kakosa sifa ya kua muislam wa kweli na 
muumini, kwani mtume (S.a.w) anasema : 


(Muislam hazini). 


Pia Mwanamume huyo anakuwa kapoteza vigezo vya 
mume kupewa mke ambavyo ni Dini na tabia njema, 
niwajibu mwanamke achane na huyo mume kwani sio 
mwema kwake na familia yake kwa ujumla. 


(C)-Kama mwanamume huyo mzinifu hakutoa talaka 
basi atapeleka kesi mahakama ya Oadhi ili wamuachishe 


kwa lazima. 


(D)-Kama haikuwezekana basi itabidi mwanamke 
ajikhuluu, yaani: kukubali mwanamke kutoa mahali 
aliyoitoa mume ili waachane, nahiyo nihaki ya 
mwanamke kwani ndoa sio jela nilazima mume 
akubaliane na hali hiyo. 


KWANINI HATUA ZOTE HIZI? 


Kwasababu kuishi na mume mzinifu madhara yake sio 
kwa mume pekeyake bali yanaenea katika familia nzima, 
na inakuwa ni sababu ya watoto kuziniwa mpaka wazazi 


pia. 
Imamu Shafu anasema: 


ZINAA nideni ukilikopesha basi malipo ni kwa watu wa 
familia yako. 


Subhana Allah!!! Subhana Allah!!! 

Na inaweza kupelekea yule mke mwema ambae katulia 
nyumbani akachezewa na shetani alie laaniwa eti nayeye 
alipize kisasi akaamuwa azini wakawa wameangamia 


wote na kizazi chao. 


Inna lilah wainna ilahi rajiuna. 


USHAURI KWA WAZAZI: 


Usikubali kubaki katika maasi na madhambi makubwa 
eti kwa kisingizio cha kukosa cha kuwalisha watoto, 
kumbuka kuwa wewe ukikaa na hao watoto ndio bora 
zaidi kwasababu utawapa malezi bora kwasababu ya 
imani yako, na Allah atakuletea mtu wa kukusaidia 
kuwalea kwani mwenye kuacha dhambi kwa ajili ya 
Allah, Allah humpa jambo lililo bora zaidi. 


Na wazazi wenye mabinti walio olewa msiwaache 
mabinti zenu katika shida bila kuwafatilia na kujua 
matatizo yao kwasababu Mtume s.a.w mbali nakumuoza 
binti yake bi Fatma alikuwa akienda kwake mpaka 
anakaa kitandani wanaongea. 


Na yeye Mtume s.a.w ndiye kiigizo chetu na hatofaulu 
yeyote kama hajamfanya Mtume s.a.w kuwa ni kiigizo 
chake. 


Tunamuomba Allah atukinge na kila shari na uovu. 
Ameen! 


